b"\n_START_ARTICLE_\nJaume Antich i Balada\n_START_SECTION_\nTraject\xc3\xb2ria\n_START_PARAGRAPH_\n\xc3\x89s t\xc3\xa8cnic nutricionista en pinsos composts. Ha estat primer secretari de la Federaci\xc3\xb3 16 del PSC-PSOE i membre del Consell Nacional del PSC i del Comit\xc3\xa8 Federal del PSOE. Ha estat diputat per la prov\xc3\xadncia de Tarragona a les eleccions generals espanyoles de 1982, 1986, 1989 i 1993. _NEWLINE_Posteriorment es dedic\xc3\xa0 a la pol\xc3\xadtica municipal. Ha estat alcalde d'Ulldecona el 1979-1982, el 1983-1995 i el 2004-2006.  Del 1996 al 2007 va ser diputat provincial a la Diputaci\xc3\xb3 de Tarragona i els tres \xc3\xbaltims anys Vicepresident. Ha estat membre del Consell Nacional de la Federaci\xc3\xb3 de Municipis de Catalunya, col\xc2\xb7laborador del Congr\xc3\xa9s de Cultura Catalana i de la Marxa de la Llibertat._NEWLINE_Havent estat un dels impulsors, va ser fins al 2013 Gerent de la Mancomunitat de la Taula del S\xc3\xa9nia, formada per 27 municipis (15 valencians, 9 catalans i 3 aragonesos), situats al voltant del riu S\xc3\xa9nia i del Tossal del Rei, que tots junts superen els 111.000 habitants en un territori de 2.070 km\xc2\xb2. _NEWLINE_El setembre de 2013 fou un dels 54 ex-consellers de CatalunyaCaixa denunciats per la fiscalia per administraci\xc3\xb3 deslleial i adjudicar-se salaris desproporcionats juntament amb Narc\xc3\xads Serra. Amb data 31 de gener de 2019, l'Aud\xc3\xa8ncia Provincial de Barcelona va dictar sent\xc3\xa8ncia decretant la seva absoluci\xc3\xb3 i la de la resta dels 54 acusats."